A magyar válogatottban 2009-ben mutatkozott be egy Oroszország elleni 1–1-es döntetlen alkalmával. Egy időben saját döntésére nem volt a válogatott keret tagja, azonban Dárdai Pál kinevezésekor visszatért a nemzeti együttes keretébe. Részt vett a 2016-os és a 2021-es Európa-bajnokságon, előbbi tornán ő szerezte a nemzeti csapat első gólját, ami a magyar válogatott első gólja volt a kontinenstornák történetében Kű Lajos 1972-es találatát követően. Utóbbi tornán a német válogatott ellen talált be, ezzel ő lett az első magyar labdarúgó, aki egymást követő két Európa-bajnokságon is gólt tudott szerzeni.